הוועדה לקידום מעמד האישה, כנסת 17, פרוטוקול מספר 107, 2008-02-06 09:00

נאדיה חילו: שלום לכולם, אני מתכבדת לפתוח את הישיבה של הוועדה לקידום מעמד האישה.

נאדיה חילו: היום אני מחליפה את חברי, יושב ראש הוועדה חבר הכנסת גדעון סער, על פי בקשתו ובתיאום איתו.

נאדיה חילו: אני רוצה להעביר את רשות הדיבור ליועצת המשפטית, תמי סלע, והיא תעדכן בכמה משפטים לאן הגענו היום כדי להיכנס לרצף של ההמשכיות, ואז בעצם נתקדם מהנקודה שהגענו אליה, ואת הנקודות המסוכמות היא גם תציין בכמה דקות ואחר כך נמשיך.

נאדיה חילו: השאיפה שלי, ואני בטוחה שגם של כולנו היא להתקדם.

נאדיה חילו: יש לי עניין להביא את זה אפילו לפני סיום המושב הזה, לפחות לקריאה ראשונה.

נאדיה חילו: נשתדל להתקדם במהירות, בתקווה שנצליח.

נאדיה חילו: תודה.

נאדיה חילו: בבקשה, תמי סלע.

תמי סלע: הסעיף שבו עסקנו עד עכשיו הוא בעיקר סעיף של מינוי היועצת לענייני מעמד האשה.

תמי סלע: יש טבלה שמונחת על השולחן, והיא כוללת את הנוסח המעודכן של הצעת החוק, וגם הערות כדי שיהיה מצע לדיון של היום.

תמי סלע: מדובר בעמוד הראשון, הסעיף שבו עסקנו וסיכמנו מספר נקודות.

תמי סלע: סיכמנו שהבחירה היא בדרך של מכרז, כמו לגבי כל עובד ברשות המקומית, אבל שהמינוי של היועצת יוצג בפני מועצת הרשות המקומית, כדי לתת הכרה ציבורית וחשיבות למינוי שלה.

תמי סלע: סיכמנו שיהיה על ידי מועצת הרשות, ולא דווקא ראש הרשות.

תמי סלע: מרית הפנתה את תשומת ליבי, ואציין לפרוטוקול שבנוסח המקורי שהיה בפני ועדת שרים, זה היה ראש הרשות אבל היה פה דיון בנושא הזה, והתקבלה החלטה שהמינוי יהיה על ידי המועצה, גם זה תואם את רוב המינויים של נושאי משרה ברשויות מקומיות כפי שזה היום.

תמי סלע: דיברנו על ההיקף של המשרה, גם בעקבות ההחלטה של ועדת שרים והקושי התקציבי בעניין הזה.

תמי סלע: הכנסנו ב-(א3) שההיקף ייקבע בהתחשב בין היתר במספר התושבים ובמספר היישובים שבתחום הרשות המקומית, אבל לא ממש היקפי משרה עם אחוזים.

תמי סלע: היתה הערה שקיבלתי מנעמ"ת שאולי כדאי לקבוע איזשהו מינימום.

תמי סלע: כלומר, לא להגדיר את ההיקף ממש, להגיד שהוא ייקבע בהתחשב במספר התושבים ובמספר היישובים.

נאדיה חילו: אגיד לך מה החשש שלי.

נאדיה חילו: יש נקודה נוספת שלא התייחסנו אליה עד עכשיו, הרי החוק הוא לא חוק רק של היום, הוא גם חוק שאמור לפעול גם בעתיד.

נאדיה חילו: יש כל מיני תכניות לשר הפנים, אני מקדימה ואומרת, שאני מסכימה איתך לאחד בין רשויות, להגדיל רשויות.

נאדיה חילו: לכן אם קובעים מינימום, יכול להיות שכאן אנחנו מגבילים את עצמנו אם בכל זאת השנה, למרות התנגדותי יאוחדו רשויות מסוימות, אז בכלל הסעיף הזה כבר לא יהיה רלבנטי ויש בעייתיות, אני לא יודעת מה את מציעה.

תמי סלע: לאור ההקדמה שרוצים שנתקדם, נשאיר כמה דברים לא סגורים, גם לשלב של אחרי הקריאה ולהמשיך לדון בהם.

תמי סלע: לאחר שנסיים ונעבור על כל הצעה לקראת האישור שלה לקריאה ראשונה כדי לראות איזה נקודות נשארו פתוחות.

נאדיה חילו: אנחנו עוד לא פותחים את הנושא לדיון .

נאדיה חילו: תמי היועצת המשפטית נותנת סקירה כדי להכניס אותנו להמשכיות של תהליך העבודה מה סוכם וסודר עד עכשיו, נתקדם מאותה נקודה שנעצרנו בה בפעם האחרונה.

תמי סלע: גם בסעיף קטן (ב) דיברנו על העניין של ההקבלה של הדרגה של היועצת לקידום מעמד האשה ברשות לדרגה של, וזה עוד לא נסגר פה סופית אם זה מנהל מחלקה או מנהל אגף, וגם הניסוח הסופי.

תמי סלע: בגדול, זה באמת הקבלה לדרגה של תפקיד די בכיר ברשות המקומית, אני חושבת שאפשר לחזור לדברים הקטנים שעוד לא סגורים בהמשך, איך שתרצי.

תמי סלע: הנקודה שאליה הגענו ועוד לא דנו בסעיף קטן (ג) שמדבר על האפשרות של השר אם הוא רואה שהרשות לא מינתה, או לא מינתה במקום יועצת שסיימה את תפקידה יועצת חדשה לא רק לרשות למנות, ואחר אם היא לא עושה את זה, אז בעצם בעצמו למנות ועדת מכרזים, לא דרך הרשות עצמה.

נאדיה חילו: מה משנים?

נאדיה חילו: כזכור לי, בחוק הקודם אם ראה שר הפנים תוך שישה חודשים שלא מונתה--

מרית דנון: זה היה למשהו אחר, לא אחרי שהיתה יועצת והיא כבר לא, אלא בכלל לגבי המינוי הראשוני.

נאדיה חילו: החוק היה ראשוני.

תמי סלע: היה סעיף שאמר שזה חל גם על - - - לא היתה שם תקופה, היתה הוראה שהוא יכול בצו להורות בלי הגבלת זמן.

תמי סלע: יש הצעה חלופית שיותר מותאמת להצעת חוק העיריות החדשה ולנוסח שם והיא אומרת כך: (ב2) "חדלה יועצת לקידום מעמד האישה ברשות מקומית מסוימת למלא דרך קבע את תפקידה, תפעל אותה רשות מקומית ללא דיחוי למינוי יועצת חדשה", זה באמת מתאים.

תמי סלע: ואז סעיף (ג) אומר: "לא מינתה רשות מקומית יועצת חדשה לקידום מעמד האישה בתוך שלושה חודשים מהיום שהיועצת הקודמת חדלה למלא את תפקידה, יורה השר לאותה רשות מקומית למנות יועצת לא יאוחר מתום שלושה חודשים נוספים לא מונתה יועצת כאמור יפרסם השר מכרז למילוי משרת היועצת לקידום מעמד האשה לאותה רשות מקומית וימנה ועדת מכרזים מקרב עובדי המדינה".

תמי סלע: את הסייפא קצת שינתי בעקבות מה שהוחלט שאין אישור של המועצה ולכן צריך להיות היועצת תמונה לפי החלטת ועדת המכרזים, ומנויה ייוצג לפני מועצת הרשות המקומית.

נאדיה חילו: יש לי שאלה בעניין הזה, לגבי ימנה השר ועדת מכרזים מקרב עובדי המדינה.

נאדיה חילו: השאלה איך הסעיף הזה מבחינת מינוי ועדת מכרז נוספת, איך השתלב עם הסעיף הקודם שאמרנו, ועדת מכרזים עירונית.

מאירה בסוק: אסור לנו להיכנס לזה.

נאדיה חילו: שינינו, וזה כבר סוכם לגבי מינויה של אותה יועצת שגם הכנסנו סעיף נוסף תיקון, שאומר שתיבחר במכרז עירוני כמו כל משרה בכירה ברשות המקומית, זה מסוכם.

נאדיה חילו: אני רוצה שיסבירו לי מבחינה חוקית ומבחינה פרקטית, כאשר רשות מקומית לא ממנה יש שתי תחנות.

נאדיה חילו: תחנה ראשונה, שהשר פונה ומתריעה ואני חושבת שאין פה בעיה לא בסעיף (ב2) ולא בסעיף (ג).

נאדיה חילו: הוא נותן שלושה חודשים התראה ובקשה לאותו ראש רשות לפעול, ואם הוא פועל זה דרך ועדת המכרזים המקומית.

נאדיה חילו: והיה שאותו ראש רשות לא פעל, ולא מינה, השאלה שלי היא, האם השר יטיל על אותה ועדת מכרזים עירונית את האחריות כבר לפעול עם כל השלבים למינוי, או לפי מה שמוצע שהוא יקים ועדת מכרזים, כאילו ועדה נוספת.

נאדיה חילו: לדעתי, זה קצת מסרבל.

נאדיה חילו: זה עדיף, אלא אם כן יש מניעה חוקית.

נאדיה חילו: נשמע את היועצות המשפטית מה מותר ומה אסור לנו.

תמי סלע: הנוסח הזה הותאם להצעת חוק העיריות, בהצעה החדשה שנדונה עכשיו בועדת הפנים.

תמי סלע: פה באמת מדובר על ועדת מכרזים כמו שאני מבינה את זה אחרת, וזה בא מתוך תפיסה שאם ברשות המקומית לא הצליחו ומשהו תקוע, אז אם נשאיר את זה בועדת המכרזים של הרשות, הקשר בין השר לוועדה הזאת היא יותר לשליטת ראש הרשות, ולרשות תהיה אפשרות להשפיע, אז הוא צריך למנות ועדת מכרזים תחת פיקוחו.

תמי סלע: לכן זה מצב חריג שאני מקווה שלא יגיעו אליו.

מאירה בסוק: רק אחרי שלא מינו.

תמי סלע: זה מין אמצעי אין ברירה כזה, שיש לו עדיין אפשרות לפעול בדרך אחרת.

נאדיה חילו: איך במשרות בכירות אחרות כאשר ראש הרשות לא ממנה, והשר מתערב בחלק הזה של הטלה, בעצם אחריות, יש מינויים של ועדת מכרזים נוספת חיצונית?

מרגלית בוטרמן: המצב כיום לא על פי חוק העיריות שיש מצבים שבהם שר הפנים או ממונה המחוז בהתאם לחוק מועד התחלתו, יכול להורות לרשות למנות עובד סטטוטורי שהרשות לא מינתה.

מרגלית בוטרמן: היה על זה ויכוחים גם לגבי מבקר, האם כשאני מורה לו למנות, ואני אומרת לו תמנה פלוני, או כשאני צריכה להגיד לו תפרסם מכרז, או אם אתה לא מפרסם, אני צריכה לפרסם במקומך.

מרגלית בוטרמן: הנסיון שלנו מוכיח שהיכולת של משרד הפנים בתקציבים שלה לפרסם מכרז, היא מאוד לקויה.

מרגלית בוטרמן: זאת בדרך מטלה על קציני המחוז אין להם תקציב בשביל להתקשר עם עיתון, כשהיה רצון לחייב רשות לפרסם מכרז, ואם לא אנחנו נעשה.

מרגלית בוטרמן: איך אני אקזז מאותה רשות את התקציב שלה כדי לפרסם במקומה בעיתון, וכדי לדאוג לכל הפרוצדורה הזאת, אנשי כוח אדם שרגילים לעבודה הזאת, יש לה את הקשרים, יש להם את הצעות המחיר, לקציני המחוז ולפקידים במשרד הפנים, אין את הידע ומאוד קשה להם לעשות זאת כפי שאתם הצעתם.

מרגלית בוטרמן: סעיף (ג) עד לסייפא שלו, הסעיף מקובל עליי.

תמי סלע: מוצע על סמך הנסיון של העבר.

מרגלית בוטרמן: מנגד זה נכון שנסיון העבר מוכיח שאם ראש הרשות לא רוצה למנות, אז הוא מציע לסחוב את העניין למשך תקופה מאוד ארוכה.

מרגלית בוטרמן: כאשר אנחנו מדברים על כך שרשות לא יכולה לפעול יום אחד בלי גזבר, כי אין שם מורשה חתימה, או מנכ"ל.

נאדיה חילו: מה שאנחנו מחפשים בחוק, שיהיה לנו כלי חוקי שהוא פרקטי ובר הפעלה, לא רק טכני לשים אותו ולאחר מכן לא התממש.

נאדיה חילו: שדרכו נוכל לעשות שימוש ברשויות מסוימות שראש הרשות מתעלם, לא רוצה, או ועדת המכרזים.

נאדיה חילו: כלומר, יש לנו פה שני פנים.

נאדיה חילו: יש את הפן האישי של ראש הרשות, ומכל מיני סיבות כמו אי רצון, פוליטי לא פוליטי, הוא לא ממנה.

נאדיה חילו: ויש את ועדת המכרזים שאת ציינת, שמסיבות כאלה ואחרות שאני לא יודעת, המחדל או העיכוב בוועדת המכרזים.

נאדיה חילו: השאלה היא איך מכניסים את זה לסעיף כדי לנסות ולהגיע לתוצאה הרצויה שבסופו של תהליך יהיה מינוי יועצת גם אם מסיבה ראשית, ראש הרשות לא רוצה.

נאדיה חילו: שנית, ועדת המכרזים לא מצליחה להתקדם.

איריס ליבוביץ: אני רוצה להחזיר אותנו אחורה, מאחר ולא הייתי בדיונים נוספים של הוועדה.

איריס ליבוביץ: כל מה שדיברת נכון, למעט נושא אחד, נושא מינוי היועצת באמצעות מכרז.

נאדיה חילו: את הסעיף הזה סיכמנו, אבל למרות שסיכמנו, אנחנו באמצע דיון על סעיף (ב).

נאדיה חילו: מה שאנחנו נעשה, נסכם כי אנחנו באמצע התייחסות לסעיף של המכרזים לגבי שר הפנים.

נאדיה חילו: ברגע שאנחנו נסיים את הסעיף הזה, אם ישנה הסתייגות או הערה לסעיף שכבר סוכם בישיבות הקודמות, זה בעצם העניין, אתן לך להתייחס.

נאדיה חילו: נסיים את הסעיף הזה, אנחנו באמצע דיון, ואנחנו נחזור שוב.

איריס ליבוביץ: זה גם קשור, גם פה את מדברת על מינוי של משרד הפנים במידה ולא באמצעות מכרז זה בסדר.

איריס ליבוביץ: אבל באיזשהו מקום, בדרך כלל מכרז מתקיים כשיש שכר בצידו.

איריס ליבוביץ: אני עובדת ברשות, גם אני התקבלתי במכרז בתפקיד שבו אני עובדת לא כיועצת.

איריס ליבוביץ: התפקיד הסטטוטורי שאני כמנהלת אגף, למה אני חוזרת כי זה קשור אחד בשני.

איריס ליבוביץ: אם ראש עיר לא ימנה, לא תהיה נאמנות, לא יהיו תקציבים.

איריס ליבוביץ: באיזשהו מקום הרשות תיפגע בגדול בכל הגוף שבו אנחנו מדברים על קידום מעמד האשה.

איריס ליבוביץ: גם אני בתפקידי משנת 2001, שלושה ראשי רשויות הוחלפו, כלומר השתנו, ואף אחד לא מזיז אותי כי ראו אותי פרופסיונלית, אחת שיודעת לתת מענה, עושה את העבודה.

איריס ליבוביץ: מי שהכירה ועובדת מול הרשות לקידום מעמד האשה, שבאמת תומכת בנו, אנחנו מוקירות ובאיזשהו מקום אנחנו יודעות להוביל.

איריס ליבוביץ: לא כל כך קל לבוא ולשנות, אבל זאת טעות, וחשיבה מאוד לא נכונה לתת את זה במכרז, פעם אחת אם היה שכר אין בעיה להגיד במכרז.

נאדיה חילו: איריס, את דוגמה טובה מבחינת מודל של עבודה ושלוש החלפות.

נאדיה חילו: אבל אנחנו בחוק מנסים לתת מענה למקומות שהם לא בדיוק האידיאל שנמצא אצלכם.

נאדיה חילו: יש מקומות מאוד בעייתיים--

איריס ליבוביץ: אותו דבר יהיה במכרז, אני מבטיחה לך.

איריס ליבוביץ: מה שמעניין ראשי רשויות זה העיסוק.

נאדיה חילו: מרית יודעת ומרי ורינה, וגם אחרות פה יועצות, ומה לעשות אנחנו חייבים לתת לחוק מענה, גם לסוגיות ולמצבים שהם לא כל כך באידיאל לפעמים.

נאדיה חילו: דנו בנושא שעה וחצי, נשמעו כל הדעות כולל תוכן הדברים שאיריס אמרה, והסעיף הזה סוכם.

נאדיה חילו: לקחנו בחשבון את הסוגיות, את כל האיזונים כנגד הטענה הזאת, היו טענות אחרות וסותרות.

נאדיה חילו: אני לא אומרת שהן לא נכונות, הן נכונות.

נאדיה חילו: אבל הטענות האחרות היו נכונות, ואז בחנו את זה מול משרד הפנים, היועצת המשפטית של משרד הפנים, היועצת המשפטית של הכנסת והגבלה של תפקידים אחרים, וזאת היתה ההחלטה.

נאדיה חילו: אני מציעה להמשיך ולהתקדם בסעיף.

מרית דנון: מאחר ואני רואה כמה חוקים נשארים אות כתובה על הנייר והם לא מיושמים כאשר אין סנקציה, אני מאוד חוששת מדבר כזה של מצב שכאשר אין יועצת ברשות, או סיימה את עבודתה וראש הרשות לא ממנה, הדבר הזה ששר יפרסם זה ממש לא בראש מעייניו של השר, וזה יישאר אות מתה.

מרית דנון: אנחנו לא יכולים להטיל את זה על שר.

מרית דנון: שהשר ימנה בלי ועדת מכרזים מבחוץ, וזה סוג של איום על ראש הרשות שיכול מאוד לדרבן.

מרית דנון: ראש הרשות יעדיף שתהיה מישהי שהוא מכיר, או מישהי בוועדת מכרזים, מאשר יהיה מינוי כפול מלמעלה.

מרית דנון: אני לא רואה את שר הפנים עם כל הבעיות שיש לו, ממנה, עושה מכרז במועצת מעלות תרשיחא, זה יישאר פה ולא ייצא.

תמי סלע: מדובר פה לא על מכרז שהוא עושה במועצת מעלות תרשיחא.

תמי סלע: מכרז שעובדי מדינה - - -

נאדיה חילו: זה לא פרקטי.

נועה לב-ארי: במינוי של השר לא עושים במכרז כמו ברשות, זה יהיה מינוי לתקופה זמנית עד שייצא למכרז.

מרגלית בוטרמן: אנחנו מעדיפים להשאיר את זה כמינוי כפוי, או מבין העובדות או במשהו חיצוני, כסנקציה וכמינוי זמני.

מרגלית בוטרמן: אנחנו נגד זה שהעירייה לא תעשה את חובתה, ושר הפנים יעשה לה את העבודה.

מרגלית בוטרמן: זאת לא צורה.

מרגלית בוטרמן: ואז בסוף יש לה תקציב מאושר, ויש לה עובדים סטטוטורים, ויש לה יועץ למעמד האשה, היא בסדר.

עדנה סבג: יש לי שאלה, אנחנו מוגדרות כתפקיד סטטוטורי, אם ראש עיר לא ממנה אחד מהתפקידים הסטטוטורים, האם אין פה סנקציה, אני שואלת את המשפטנים.

תמי סלע: למשל השר יכול להורות לו, ויכול למנות במקום זה סנקציה אחת.

תמי סלע: סנקציה אחרת, שאפשר לפנות לבתי משפט ולחייב כי החוק מחייב.

תמי סלע: יכול להיות שארגון נשים יפנה.

עדנה קריבוי-סבאג: תראו, לי יש חוות דעת משפטית של היועצת אצלנו שאני סטטוטורית.

תמי סלע: ברור יש חובה לפי החוק, אבל כדי לאכוף אותו צריך להפעיל מנגנונים, צריך לעשות פעולות.

עדנה קריבוי-סבאג: בואו ונממנה מטעמנו משהו, ונפעל כך.

עדנה קריבוי-סבאג: אם השר ממנה, לדעתי זה פתח למנויים פוליטיים.

נאדיה חילו: עורכת הדין מרגלית, אני רוצה לחדד בתפקידים אחרים שהם מוגדרים, משהו דומה ויש עוד תפקידים מקבילים דומים, שיש התרשלות, או לא התרשלות לא משנה לי מה הסיבה.

נאדיה חילו: אותו ראש רשות לא ממנה את התפקיד, או לא דואג למינוי.

נאדיה חילו: מה כלים, או איזה סנקציה יש כדי לכפות עליו ובאיזה דרכים.

מרגלית בוטרמן: כשנתיים וחצי התנועה לאיכות השלטון מנהלת איתנו הליך בג"צ, למה לא מונו מבקרים ב-33 רשויות.

מרגלית בוטרמן: התהליך היה באמת שאנחנו לחצנו על רשויות לעשות מכרזים למינוי מבקר, אין לנו עניין שאנחנו נמנה, כי אני לא יכולים לערוך מכרז, זאת מטלה בלתי אפשרית על קציני מחוז.

מרגלית בוטרמן: אנחנו לא רוצים למנות מנויים פוליטיים, אנחנו בהחלט רוצים שהמינויים של האנשים יהיו באופן מקצועי, בדרך של מכרז, כשהרשות גם בוחנת ואומרת את שלה.

מרגלית בוטרמן: התוצאה היא שהיום אנחנו בשלוש, ארבע רשויות שבהם פרסמו מכרז והוא תקוע מכל מיני סיבות בבתי דין לעבודה, על כל מיני כאלה שדחו ושלא דחו.

מרגלית בוטרמן: אבל אנחנו נמנעים מלמנות.

מרגלית בוטרמן: הפעם היחידה שמינינו מבקרים עשתה לנו בושות גדולות.

נאדיה חילו: אני מציעה שנסכם.

עדנה קריבוי-סבאג: צריך לחדד את זה, שלא להשאיר את זה בידי השר.

עדנה קריבוי-סבאג: מה גם שיש כאן ניסיון עם המבקרים.

עדנה קריבוי-סבאג: להיפך, למקם אותנו כתפקיד סטטוטורי.

עדנה קריבוי-סבאג: ברגע שאנחנו סטטוטוריות, לא יהיה הביזיון הזה.

תמי סלע: התפקיד הסטטוטורי זה גם היום, העירייה לא ממלא את חובתה למלא.

עדנה קריבוי-סבאג: בכל רשות שאין, שתמנה קבוצה שתפנה.

עדנה קריבוי-סבאג: זה יפתור את הבעיה.

מאירה בסוק: עובדה שלא פתר עד היום.

נאדיה חילו: נשמע את דעתה, ונסכם את הסעיף.

תמי סלע: המצב הקיים היום לגבי חלק מהתפקידים הבכירים ברשויות מקומיות הוא שיש את האפשרות הזאת לשר גם בצו להורות לרשות לפעול, ואם היא לא פועלת, השר יכול למנות בעצמו אדם מתאים, זה באמת מעין סנקציה של מישהו כפוי, שראש הרשות, או הרשות תעדיף לעשות בעצמה.

תמי סלע: זאת התקווה, לא להגיע לסיטואציה הזאת, כמובן אם השר לא פועל, אז יכולים לבוא כל מיני ארגונים או גורמים כאלה ואחרים, ולהגיד שהחוק מחייב ואפילו להגיש בג"צ, כך זה עובד.

תמי סלע: הרבה פעמים לא מתוך יוזמה והגדלת ראש מלכתחילה.

תמי סלע: בכל מקרה, על זה מוסכם.

תמי סלע: כשזה מגיע לשלב שהשר פועל, יש מחלוקת האם ממנה אדם מטעמו בלי שיש פה עניין של מכרז, איזשהו מינוי זמני עד שהרשות תפעל.

תמי סלע: או למשל לגבי גזבר, אקריא מהסעיף: "לא מילאה המועצה אחרי הצו שהוא הורה לה לפעול השר בתוך התקופה שנקבעה בו, ימנה השר אדם מתאים למילוי חובה המועצה למנות גזבר, ויחולו על המינוי כל ההוראות", זה החוק הקיים.

תמי סלע: אופציה אחרת, שגם כאשר השר פועל, אני חושבת יותר משיקולי מינהל תקין, והמקצועיות של המינוי גם כשהשר עושה את זה, שלא יהיה מינוי פוליטי, באו בהצעת חוק העיריות, ושינו את זה קצת, ואמרו שגם כשהשר עושה את זה, עושה את זה באמצעות הקמת ועדת מכרזים שהוא מקים, לא דרך הרשות.

תמי סלע: באמת, הנוסח בחוק העיריות אומר: "לא מינתה העירייה מנהל כללי או נושא משרה אחר יפרסם השר מכרז למילוי המשרה וימנה ועדת מכרזים מקרב עובדי המדינה.

תמי סלע: החליטה ועדת המכרזים לבחור אדם, לא תהא החלטתה טעונה אישור הוועדה".

נאדיה חילו: אני חושבת שמיצינו את הנושא.

נאדיה חילו: הייתי ממליצה ללכת על האופציה הראשונה.

נאדיה חילו: זה שני שלבים, הצעה בגירסה ב', נוסיף שלב שלישי שאומר, שהשר ימנה לתקופה זמנית של שלושה חודשים, וזה יהיה גם כלי שהנושא יחזור לועדת המכרזים.

נאדיה חילו: כי אם אנחנו הולכים לגירסה המוצעת, אני גם מכירה איך הדברים עובדים.

נאדיה חילו: זה פשוט לא התממש, הוא גם לא ימנה ועדת מכרזים חיצונית, פשוט לא נגיע לתוצאה.

קריאה: שלושה חודשים לא למינוי.

חוה מוסקוביץ: אולי אפשר יהיה לתחום בזמן.

נאדיה חילו: שלושה חודשים התחנה השלישית נסיון.

מרית דנון: זה לא כתוב, חברת הכנסת נאדיה.

נועה לב-ארי: אני בהחלט מסכימה עם הורסיה הראשונה שהמינוי הוא לא במכרז.

נועה לב-ארי: אפשר תמיד לציין שזה יהיה בהתחשב בתנאי כשירות שנקבע אותם למינוי שהוא כן במכרז.

נועה לב-ארי: זאת אומרת, אם אתה כן ממנה שלושה חודשים, שיהיה בהתחשב בזה שהיא תעמוד בתנאי כשירות בסיסיים כמו אלה שנקבעו.

נועה לב-ארי: ברשותכם, אני מצטערת לעורר את אותו ויכוח שהיה כאן בדקות האחרונות.

נועה לב-ארי: העמדה הבסיסית, כך לפחות של השלטון המקומי, שהמינוי הזה של היועצת למעמד האשה צריך להיות מקרב העובדות, לא בתוספת של תקן.

נועה לב-ארי: דיברנו על זה, והעלנו את העניין הזה.

נועה לב-ארי: זה בעייתי מאוד מבחינת השלטון המקומי.

נועה לב-ארי: ברגע שאנחנו לא עושים את זה בתוספת תקנים, היה ועמדתנו בעניין הזה תתקבל, גם אם אנחנו הולכים על הליך של מכרז, או הליך של מינוי, הכוונה היא שלא ישתמע לשתי פנים שזה מקרב עובדות עובדי הרשות המקומית, בעניין הזה אני מרשה לעצמי להגיד גם עובדי.

נאדיה חילו: בישיבה הקודמת דנו בזה, והיו גם נציגי האוצר.

נאדיה חילו: על אף הצעת החוק הבסיסית, אני גם חוזרת על זה, ואני אומרת את רצוני בצורה ברורה.

נאדיה חילו: לתת תקינה מסודרת, בתוספת מסוימת, היתה התנגדות, ובדיאלוג שהיה לנו גם בשיתוף הרשות למעמד האשה, וגם בכנסת בקריאה טרומית, במעבר, התחייבנו שנשאיר את המצב בחלק הזה כמו שהיה.

נאדיה חילו: כלומר לא נטיל חוקית מעמסה נוספת.

נאדיה חילו: עם זאת, גם היום יש רשויות מקומיות שבחרו גם אם החוק מאפשר להם מינוי מתוך העירייה או מתוך הרשות, שבחרו לתת תקינה 3/4 או ½.

נאדיה חילו: אנחנו רצינו להשאיר את האופציה הזאת כמו עדנה בחיפה ובעוד כמה מקומות.

נאדיה חילו: ולכן, הסעיף הזה מסוכם באותו כיוון שאת נועה דיברת עליו.

נאדיה חילו: כלומר בלי להטיל, אבל עם אופציה עם הרשות בעצמה.

נאדיה חילו: אני לא נכנסת לשיקולים של עלות תקציבי, ולא מאיפה היא מביאה.

נאדיה חילו: כמו שהיום יש לנו כמה כאלה, אנחנו גם משאירים את האופציה הזאת, כי המטרה שלנו לא לפעול לבלימה של חוק או לנזק אם יש מצב עובדתי בשטח שאיפשר, גם אם זה חמש שש, וגם אם זה מעט תקינה אז אנחנו כן נאפשר את המסלול הזה בלי להטיל חוקית את החובה לזה, זה מסוכם.

נועה בו-ארי: שאלת הבהרה בעניין הזה.

נועה בו-ארי: אם אנחנו משאירים את המצב כפי שהוא, אז גם כשאנחנו עושים מינוי מקרב עובדות הרשות המקומית, התנאי שתעמוד במכרז פנימי בהתאם לתנאי כשירות כאלה ואחרים.

נועה בו-ארי: זאת אומרת, לא כל אחת מבין עובדות הרשות המקומית תוכל.

תמי סלע: זה חלק מהעניין שהיא צריכה לתת את האפשרות למנות מבחוץ אם אין מישהי שעומדת בתנאי הכשירות.

מאירה בסוק: אני רוצה להתייחס לנושא שדיברנו.

מאירה בסוק: מכיוון שחוק העיריות ההצעה החדשה עדיין לא קרמה עור וגידים, ולא התקדם בשלב הזה, אנחנו נלך לפי מה שאת הצעת לגבי המינוי שהוא כאילו החרב, ואם וכאשר הצעת חוק העיריות תתקבל, אז באותו זמן ישנו גם את ההצעה הזאת.

מאירה בסוק: יש לנו הצעה לשנות את כל חוק העיריות.

מאירה בסוק: במסגרת ההצעה הזאת יש את הקטע הזה של ועדת מכרזים, אבל מכיוון שהחוק הזה עדיין לא התקבל, ולא ברור אם הוא בכלל התקבל, אז אנחנו לא נקדים את המאוחר, לא נקדים את המאוחר ונקבל את השורה הזאת של ועדת מכרזים, אלא נעשה את הסנקציה של מינוי של השר לזמן קצוב, ואם וכאשר בעוד כמה זמן התקבל חוק העיריות, אז נראה אם יצטרכו לשנות גם את החוק הזה.

עדנה קריבוי-סבאג: אני נגד, זה מינוי.

מרית דנון: זה שוט.

נאדיה חילו: הערה של נועה, ואחר כך אעביר את רשות הדיבור למאיר מהסתדרות העובדים.

נאדיה חילו: בבקשה.

נועה בן-ארי: אני חייבת להעיר כאן, שחוק העיריות, אני מניחה שזה ברור לכולם כאן בחדר הזה, שהחוק לא קיים יותר.

נועה בן-ארי: זאת אומרת החוק לקידום מעמד האשה של היועצות מתבטל בחוק העיריות.

מאיר אסרף: - - -

נועה בן-ארי: ועדה המכרזים במסגרת הצעת חוק העיריות היא ועדה כללית שתחלוש על כל המינויים של ועדת המכרזים להעסקה.

נועה בן-ארי: והדבר השני, דרכי מינוי של השר במקרים של חדילה או במקרים הימנעות ממילוי, גם זאת תהיה הוראה כללית, ולא תהיה הוראה ספציפית לכל תפקיד סטטוטורי איך ימנו ואת מי.

תמי סלע: מכיוון שיש לנו חוק ספציפי לתפקיד הזה, אנחנו רוצים שההוראות שיהיו מותאמות.

נועה בן-ארי: אבל כשהחוק הספציפי לתפקיד הזה תלוי על בלימה במסגרת הצעת החוק.

מרית דנון: מישהו חשב על זה?

מאיר אסרף: סעיף 353(6) להצעת חוק העיריות מבטל את החוק הזה.

מאיר אסרף: אבל למרות זאת כשאנחנו מנסחים את הצעת החוק הזאת הנוכחית שאנחנו דנים בה כרגע של היועצות לקידום מעמד האשה, צריכים להתעלם מסעיף 353(6), ולקיים מאבק כדי שלא יבוטל ולנסח אותו כדי שיעמוד בקנה אחד עם ההוראות שנמצאות בהצעת חוק העיריות.

מאיר אסרף: הצעת חוק העיריות היא הצעה ממשלתית, ואותה הצעה כוללת מנגנון שמאפשר לשר במקרה שלא מונה אדם שהוא נושא משרה, למנות אדם וגם אם הוא יקח אדם מרשות אחרת ויקבע שהוא יהיה גזבר של שתי רשויות, ואז הוא לא יצטרך לנהל מכרז מחדש, הוא פשוט ממנה אותו לשלושה או שישה חודשים.

מאיר אסרף: היועצת לקידום מעמד האשה , הלקוח שלה הוא של אותה רשות, והיא בעצם אמורה לתת פה למה שקורה בועדה הזאת, בוועדה לקידום מעמד האשה.

מאיר אסרף: אם ימנו יועצת מרשות אחת גם להיות על רשות אחרת, זאת תהיה סנקציה מספקת כדי לדרבן את ראש הרשות לצאת במכרז ולמנות יועצת משלו.

קריאה: למה זה סנקציה?

מאיר אסרף: כי ראש העיר יצטרך לעבוד עם מישהי מרשות אחרת.

נאדיה חילו: בנושא הזה של הסעיף בחוק העיריות שמבטל את חוק היועצות, אני בהחלט פונה לרשות למעמד האשה, לא לחכות שיביאו את זה לדיון.

נאדיה חילו: חוק העיריות לא הולך להיגמר מחר, כי כל תחנה יש בה עיכוב, אני כבר רואה תהליך מאוד ארוך.

נאדיה חילו: אבל כבר להוציא בשם הרשות, ובשם היועצות, מציעה לרינה לעשות פנייה ליושב ראש ועדת הפנים, שהוא מוביל את הדיונים, חבר הכנסת אופיר פינס, להעיר את תשומת ליבם של כל היועצות לנושא הזה.

נאדיה חילו: כי ביום שידונו והדיונים בוועדת הפנים בנושא הזה הם דיונים פתוחים וידועים מראש מבחינת סדר יום של תוכן החוק.

נאדיה חילו: ביום שידונו ויגיעו לזה, פשוט לפעול ולהזמין את כל היועצת ולהתגייס, והיו דברים.

נאדיה חילו: השתתפתי בשתי דיונים שהיו נוגעים למועצת העיר ולסמכות ראש המועצה, וראיתי שם את הדינמיקה, נועה גם היתה שם, ואת הלחץ, ואיך בוטלו סעיפים ושונו סעיפים.

מאיר אסרף: יש לנו מחר פגישה עם חבר הכנסת פינס גם בנושא הזה, פגישה אישית של היושב ראש, אנחנו נעלה את זה.

מאירה בסוק: למה מבטלים את זה?

נאדיה חילו: אני מסכמת את הסעיף הזה, כי מיצינו ואמרנו את כל מה שיש לנו.

חוה מוסקוביץ: רציתי להעיר גם לגבי חוק העיריות המוצע שלוקה בחסר.

חוה מוסקוביץ: אמנם יש את הסנקציה שאדם מבחוץ ימונה לשלושה או שישה חודשים, וזה ברור, אבל אין את ההגדרה שבתוך כמה זמן חייב לבוא המינוי.

חוה מוסקוביץ: לדעתי, ככל שזה יהיה יותר ברור וקצר, נוכל לפעול בצורה אפקטיבית על מנת שהדבר הזה יקרה.

חוה מוסקוביץ: זה נכון לגבי כל אחד משאר התפקידים, לאו דווקא יועצת.

נאדיה חילו: ליועצת המשפטית יש ניסוח, ניתן לה לסכם את זה, ולהתקדם לסעיף הבא.

תמי סלע: הכל בהתאם לגישה שהתקבלה פה שיהיה לפי החוק הקיים ולא לפי ההצעה, שאם תתקבל אולי יהיה שינוי בעניין הזה מבחינת ועדת המכרזים.

תמי סלע: הייתי אומרת: "לא מונתה יועצת כאמור בסוף של הסעיף, ימנה השר, ופה אפשר להכניס בהקדם האפשרי או ללא דיחוי", כי הרי אני לא רוצה לתת עוד שלושה חודשים.

תמי סלע: זה אומר שאחר כך אם מישהו יעתור לבג"צ, בית משפט יתן פרשנות, אבל גם ההגבלה של הזמן, הרי אם השר לא ירצה לפעול, אז גם אם יהיה כתוב שלושה חודשים, זה יותר רלבנטי כשמישהו ינסה לעתור נגד ויגיד לא פעלתה, אז לעניין הזה גם אם אני כותבת ללא דיחוי זה מספיק טוב.

תמי סלע: ימנה בהקדם האפשרי יועצת לקידום מעמד האשה בכפוף לתנאי כשירות האמורים בסעיף שנקבע אותם, לדעתי שלושה חודשים זה קצר.

תמי סלע: כי תוך שלושה חודשים יש להניח שגם הרשות לא תפעל, וזה בעצם אומר שאת ממנה מישהי יש לה כותרת, והיא לא יכולה לעשות כלום בתקופה הזאת.

מרגלית בוטרמן: תפרסמי מכרז זה הסנקציה מול הרשות.

נאדיה חילו: תוך תקופה עד שישה חודשים.

נאדיה חילו: יכול להיות שתוך חודש הוא יפעל ויהיה לו אינטרס.

מרגלית בוטרמן: אני רוצה לציין, אם הרשות פרסמה מכרז והמכרז נתקע בבית הדין לעבודה, כי מישהו טוען שפסלו את מועמדותו, או לא בחרו אותו.

מרגלית בוטרמן: אנחנו יודעים שהעניינים האלה קורים חדשות לבקרים.

מרגלית בוטרמן: אין מקום שהשר יפעיל את סמכותו, כי הרשות הפעילה סמכות.

מרגלית בוטרמן: אני רוצה לציין שמעבר לזה זה יכול להיות הפרה של צו מניעה.

תמי סלע: סעיף קטן (ד) לא השתנה בהצעה, הנוסח שלו היום בחוק כפי שכתוב: על "מינוייה וכהונתה של היועצת לקידום מעמד האישה ברשות המקומית יחולו ההוראות החלות על עובדי אותה רשות מקומית".

תמי סלע: תנאי כשירות – היום לא קיימים תנאים נרחבים בחוק, וההצעה פה לדרוש תואר אקדמי, לא רקע אקדמי כפי שזה היום, ונסיון מקצועי מעשי מוכח.

תמי סלע: יש הצעה להעלות את התקופה, כרגע זה שנתיים, וגם השאלה האם להכניס איזשהם סוג של תפקידים.

תמי סלע: אני אקרא את מה שנמצא על השולחן: "לא תמונה כיועצת לקידום מעמד האישה אלא מי שנתקיימו בה כל אלה: היא בעלת תואר אקדמי שניתן על ידי מוסד שהמועצה להשכלה גבוהה הכירה בו כמוסד להשכלה גבוה.

תמי סלע: 2.

תמי סלע: היא בעלת נסיון מקצועי או מעשי מוכח של חמש שנים לפחות בעיסוק בתפקיד ניהולי או ציבורי בתחומים הנוגעים למעמד האשה".

תמי סלע: אני רוצה לומר מספר הערות שאני רוצה להציג אותן.

תמי סלע: תפקיד ניהולי או ציבורי עלול לשים מחסום בפני מועמדות שבאות מהשוק הפרטי, ועסקו בתחומים הנוגעים למעמד האשה, אבל לאו דווקא, כך זה מרמז לתפקידים במגזר הציבורי, וזה עלול להיות לא מוצלח.

תמי סלע: עוד הערה שעלתה, האם צריך לקבוע תארים אקדמיים מסוימים, אני דווקא חושבת שלא, זה גם נמצא בחוזר מנכ"ל.

תמי סלע: דבר נוסף, השאלה האם צריך להבחין למשל עניין שנות הנסיון בין רשויות קטנות ויותר גדולות.

תמי סלע: זה משהו שקם לגבי תפקידים אחרים למשל.

תמי סלע: לפעמים ברשויות יותר קטנות דורשים מישהו עם פחות נסיון, כלומר, נניח בין תל אביב, לבין איזושהי מועצה מקומית יותר קטנה, ברור שיש גם הבדל בניהול, בכישורים שצריך בתחומים האלה.

תמי סלע: צריך לשמוע עמדות ולהכריע בהם.

מרגלית בוטרמן: אנחנו בעד תנאי כשירות במיוחד השכלה ברורה, לא כמו בנוסח הקודם שהיה עמום.

מרגלית בוטרמן: אין מקום כרגע לסייג את זה.

מרגלית בוטרמן: יכול להיות שבעתיד יהיה תואר יהיו הרבה בוגרים.

תמי סלע: אבל אין הרבה בוגרים.

מרי חדייר: בשלב הזה לא אפשרי.

מרגלית בוטרמן: לגבי הנסיון, בגלל שאנחנו מדברים על דרגה של מנהל מחלקה, כדאי להסתפק בשלוש שנים.

מרי חדייר: זה ראוי, אני חושבת.

מרי חדייר: קשה למצוא נשים עם תפקידים בכירים שגם יש להם נסיון בתחום הזה.

נאדיה חילו: לשאלה האחרונה שתמי העלתה, מבחינת הנסיון, האם אנחנו נשאיר את הסעיף הזה מבחינת נסיון שלוש או חמש שנים סעיף כללי, או שאנחנו גם נאבחן בין נסיון בין רשות קטנה לעומת גדולה.

נאדיה חילו: אני חושבת שממילא הנסיון ברשות קטנה הוא אחר מתוכן העבודה, כלומר לא צריך להגדיר אותו.

נאדיה חילו: אחת שעובדת ברשות מאוד קטנה, בדרך כלל הפריפריה שהיא עובדת, תוכן התפקיד, גם תחום לאזור שהיא עובדת.

נאדיה חילו: ואחת שהיא עם פריסה רחבה אז אופי העבודה שלה הוא גם אחר.

נאדיה חילו: לדעתי, לא צריך לאבחן את הניסיון בין אלה, ואני מסכימה.

נאדיה חילו: עכשיו בחשיבה נוספת לגבי חמש, אני חושבת שתווך של שלוש שנים מספיק, בלי להכניס הבדלים בעניין הזה.

נאדיה חילו: דווקא ברשות קטנה התפקיד יותר מרוכז, אני לא רוצה לתת לו היבט של סוג ב', מבחינת תפיסה ציבורית, כי זה מה שבסופו של דבר ייקלט גם בציבור.

נאדיה חילו: יגידו, מספיק שנתיים, לפעמים זה ההיפך, כי רשות גדולה יש לה משאבים, יש לה פריסה, יש לה את החיבורים המתאימים עם היועצת, אם זה מחלקות רווחה, אם זה מחלקות קהילתיות שקל להן לבצע את התפקיד, לעומת יועצת שלפעמים היא הגוף היחיד או הפרסונה היחידה באותה רשות שמוטלות עליה להפעיל ולמלא את כל התכנים של אותו תפקיד, זאת המלצתי.

מרית דנון: אני חושבת שאנחנו צריכים להיות פרקטיים ולשים פה גזרות שהציבור יכול לעמוד בהן.

מרית דנון: ככל שהחוק יפרט, תהיה בעיה ברשויות קטנות שלא תוכלנה למצוא עובדת ואז זה יחייב תקן נוסף, ואז אנחנו נכנסים לסאגה הזאת שאנחנו נמנעות מלעשות תוספת תקציבים.

תמי סלע: זאת אחת הסיבות להבין, לאו דווקא בגלל שחושבים שהתפקיד הוא יותר מורכב או פחות מורכב, אלא בגלל ההיצע--

מרית דנון: אין היצע, אי אפשר למצוא מישהי שהיא גם זה וגם זה, לא להגביל יותר מזה.

נאדיה חילו: זה מקובל.

נאדיה חילו: אני חושבת שזה בעצם הקו.

12965: אם אנחנו רוצים להחיל את החוק הזה במסגרת חוק הרשויות המקומיות בהמשך, כדאי שתהיה איזושהי אחידות.

12965: אם ראש רשות כזה או אחר ימצא לנכון למנות מישהי שהרמה הפרפסיונלית היא קצת יותר גבוהה בתחום הזה, אז הוא יוכל לעשות את זה במסגרת המכרז שהוא מקיים.

12965: לגבי תפקיד ניהולי, ישנה חשיבות לתפקיד ניהולי, תפקיד ציבורי, או בסקטור הפרטי או במגזר הציבורי.

12965: כי ברשויות מקומיות קטנות יש את אותה בעיה שנשים בתפקידים בכירים לא בהכרח לאורך זמן, התמנו בשנים האחרונות והמטרה היא לקדם גם אותן בתוך המערכת.

נאדיה חילו: אני חושבת שכאשר אנחנו אומרים תפקיד ניהולי, אנחנו לא מגדירים איפה.

נאדיה חילו: תפקיד ניהולי יכול להיות תפקיד לא בתוך העירייה.

נאדיה חילו: כלומר, אני לא חושבת שצריך פה לפרט, אנחנו מסרבלים את זה.

תמי סלע: אני מדברת על הרחבה.

נאדיה חילו: תפקיד חיצוני לא עירוני, מישהי שמגיעה עם חמש או שש או עשר שנות ניסיון מחוץ למערכת, והיא נקלטת, זה מכוסה מבחינה חוקית, ניהולית, ציבורית, מקצועית.

נאדיה חילו: זה מכיל את האופציה שאת העלית, את הסעיף הזה גם מיצינו אלא אם יש משהו חדש, כי צריך לסכם ולהתקדם.

מאיר אסרף: בנושא של תחולה לגבי תואר אקדמי, אנחנו מציעים שרק לעניין תואר אקדמי, תקופת מעבר שלוש שנים אקדמיות כדי לאפשר לכאלה שעדיין מכהנות כיועצות, להשלים תואר אקדמי.

מאיר אסרף: הצעה שנייה, לפתוח איזושהי תכנית אקדמית כדי להכשיר אותן.

נאדיה חילו: לגבי אלה שמכהנות, החוק לא בא לשנות סטטוס.

נאדיה חילו: על זה דיברנו גם בישיבה קודמת.

נאדיה חילו: לא צריך לציין את זה.

נאדיה חילו: כי אם ישנה יועצת שכבר מונתה והיא כבר עובדת, והיא לא עונה על קריטריונים שאנחנו מגדירים בחוק, לא מפטרים אותה, והיא תמשיך.

נאדיה חילו: כלומר, החוק בו, תחולתו תהיה מהיום שהוא בעצם התקבל.

עדנה קריבוי-סבאג: זה שלא מפטרים אותה, איפה זה כתוב?

עדנה קריבוי-סבאג: זה יהיה חוק.

מרית דנון: יהיו הוראת מעבר.

מאירה בסוק: עד שתגמור את התואר.

מרי חדייר: הפתרון שהצענו בהתחלה בחוק, שאחד מארבע הדרגות בא לתת מענה לכל הדברים האלה.

מרי חדייר: גם בשרות המדינה כאשר מדברים על תואר אקדמי, תמיד כותבים או משהו מקביל במינהלי, וכאן אין לנו את זה, ואני חושבת שמאיר העלה נקודה מאוד נכונה.

מרי חדייר: אולי לפתור עם דרגות, אני לא יודעת.

מרית דנון: לא שייך דרגות.

תמי סלע: דרוג אקדמי לעומת דרוג מינהלי, פה זה כשירות - - -

מרי חדייר: בשירות המדינה כאשר ישנם מכרזים כתוב תמיד, או תואר אקדמי או לחילופין.

מרי חדייר: ..

תמי סלע: לא בכל המכרזים, יש תפקידים שדורשים תואר אקדמי.

מרי חדייר: או לחילופין, צריך לתת מענה לדבר הזה שלא יפוטרו.

נאדיה חילו: המענה הוא ציון מצב קיים, לעגן את ההמשכיות של התפקידים, מה נמצא היום בשטח.

12965: בעניין -- -

תמי סלע: אז אפשר להכניס בחוק רק במינויים חדשים.

תמי סלע: לא את כל החוק, אלא הוראות בעניין הכשירות יחולו על מינויים חדשים.

סלוה מסכאנה: הדיון כאן בא לנוכח המציאות שאנחנו נמצאים היום.

סלוה מסכאנה: ואני שואלת כאן, התנאים האלה של הגדרת או תנאי כשירות נמצאים מלכתחילה בחוק, מה יבטיח שהמציאות לא תחזור על עצמה?

נאדיה חילו: מעגנים בחוק.

תמי סלע: כי אחר כך כשעושים מכרז למינוי חדש, ועדת מכרזים צריכה לבדוק שתנאי כשירות מתקיימים.

תמי סלע: זה שלפעמים החוק מופר, אין לכל דבר פתרון.

נועה בן-ארי: יש הבדל בניואנסים בין כל הערה שניתנה כאן בעניין הזה.

נועה בן-ארי: יש הבדל בין מה שאת אומרת, חברת הכנסת נאדיה, שהחוק יחול מכאן ולהבא, ולגבי מועצות מכהנות, תנאי כשירות לא יחולו בכלל, לבין מה שאומרת היועצת המשפטית לוועדה: תהיה הוראת מעבר שקובעת פרק זמן שבו תנאי החוק לא יחולו, וממנו ואילך גם יועצת מכהנת תצטרך לעמוד בתנאי הכשירות.

נועה בן-ארי: לבין מה שאומרת גברתי, אני רוצה הגנה מפיטורין.

נועה בן-ארי: זה לא הוראת מעבר.

נועה בן-ארי: הגנה מפיטורין, זה עיגון מעמד סטטוטורי של עובד, והגנה מפני פיטורין זה נושא אחר לגמרי.

נועה בן-ארי: בעניין הזה יש עמדה למרכז שלטון מקומי, זה גם דיון אחר לגמרי, לא קשור להוראת מעבר.

מאיר אסרף: להסתדרות העובדים הלאומית יש עמדה, לא ניכנס לזה.

תמי סלע: מה שאני מבינה, שעמדת חברת הכנסת חילו, שההוראות האלה בעניין כשירות יחולו על מינויים חדשים, לא אחרי תקופה.

נאדיה חילו: לא רוצה לסרבל את המערך הקיים.

12965: מה קורה עם מינויים בעייתיים זה בדיוק העניין.

12965: ראשי רשויות מינו יועצות כדי לפתור את עצמן מהמחויבות הזאת.

12965: לא מאפשרים לה לפעול, היא לא עומדת בקריטריונים, זו אחת הבעיות שרוצים לשנות.

12965: אם לא תהיינה הוראות מעבר, תצטרך לצאת ללימודים ולהשלים.

עמליה אוהלי: ואם היא תשלים תואר, כל הבעיות תפתרנה?

12965: לא, אבל לפחות היא תצטרך לעמוד בסטנדרט.

12965: זה לא הפיטורין שלה, כמו שדרוג המעמד של היועצת וההתמקצעות שלה.

נאדיה חילו: בסעיף של התוכן התייחסנו רק לסעיף הלימודים.

נאדיה חילו: נכון הוא שישנם מינויים היום שהם בעייתיים, אבל הבעייתיות לא רק מאופיינת בזה שחסר להם את הסעיף שאנחנו רוצים להכניס שהוא הסעיף של ההשכלה המקצועית.

נאדיה חילו: יש בעייתיות מסוימת פוליטית וכו'.

נאדיה חילו: אנחנו לא נוכל את כל השיקולים ואת כל "התיקונים" שנדרשים נוכל לכסות בסעיף הזה.

נאדיה חילו: כלומר, אם ראש רשות מינה רק כלאחר יד, או מינה מישהי פוליטית, גם אם יש לה את כל הסעיפים האלה, אבל בתיפקוד היומיומי אחרת, לא נוכל לשנות.

נאדיה חילו: לפחות כשאנחנו מדברים בסעיף הזה על החלק המקצועי, לא נרצה לפגוע ביועצות, עדנה נתנה דוגמה.

נאדיה חילו: אני יכולה לתת עוד שלוש שהן לא אקדמאיות עם עשרים שנות ניסיון, שלדעתי, לא נרצה היום שיבוא ראש רשות להיאחז בסעיף הזה, ולהשתמש בנימוקים פסולים גם כי הוא יכול.

נאדיה חילו: דווקא בדוגמה הזאת, אני לא רוצה לציין את השם לפרוטוקול, כשהיו שינויים פוליטיים, למרות התפקוד התקין, ולמרות הכל, והכובע הפוליטי השתנה, למרות שהיא עובדת עירייה קבועה ואי אפשר לפטר אותה, אז ייאחזו בסעיף כזה, ויגידו סליחה, החוק אומר אקדמאי, את לא אקדמאית לכי הביתה.

נאדיה חילו: את כל הנימוקים והשיקולים של ראש העיר לא נוכל לכסות, אבל בנושא המקצועי אני חושבת שצריך לציין מצב.

נאדיה חילו: תמי אמרה לי, האם אנחנו נתחום את ציון המצב שלוש או חמש שנים, ואז אנחנו בעצם מאפשרים לאותה יועצת לבחון אופציות של לימודים, כשאני יודעת שגם בשלטון המקומי ישנן תכניות לעובדות העירייה באופן כללי להשלמת תואר ראשון.

נאדיה חילו: מצד אחד אנחנו נותנים את האופציה, וכך גם בעירייה יבואו לקראת אותה עובדת, אם תרצה להמשיך.

נאדיה חילו: כלומר, אנחנו יכולים פה להשיג את שני הדברים, זאת הצעה שלי.

עדנה קריבוי-סבאג: לתחום ולתת את האופציה.

תמי סלע: האם בעניין של הניסיון או המעשי המוכח, הבנתי שאנחנו מדברים על שלוש שנים.

תמי סלע: אבל אם רוצים כן לציין תפקיד ניהולי, או ציבורי, או פשוט בתחומים הנוגעים למעמד האשה.

נאדיה חילו: ניהולי או ציבורי זה חשוב.

נאדיה חילו: יש לי דוגמאות של יועצות שבאו מתחום הכלכלה, ומתחום עסקי, ולא ממעמד האשה, ובגלל הגדלה הפונקציונלית של התפקיד יש להן את כל היכולות והוכיחו את עצמן.

נאדיה חילו: זה גם מה שהעירה אורית בקשר לעסקי החיצוני, לכן אני חושבת שצריך להשאיר את המרווח רחב.

נאדיה חילו: אשה שהצליחה גם אם לא עסקה בתחומים ציבוריים ניהוליים עסקיים, לדעתי, אם יש לה רגישות ונכונות והערכים הנכונים, את הנסיון הזה היא תוכל להוביל.

12965: אגב, כל תחום עסקי כלכלי, נוגע גם לחייהן של נשים.

מרגלית בוטרמן: לפי מה שאני מבינה ממך, צריך להיות בתפקיד ניהולי או ציבורי, או בתחומים הנוגעים למעמד האשה.

12965: את יכולה לראות מהפן של עובדת סוציאלית לא בתחום ניהולי.

מרגלית בוטרמן: באמת כפי שאת אומרת, מישהי שבאה מרקע של ניהול.

12965: אז להשאיר כמות שזה.

מרי חדייר: יש בעיה מי מפקח לראות אם הם עומדים בתנאים האלה?

נאדיה חילו: ועדת מכרזים.

נאדיה חילו: אני עוברת לסעיף הבא.

תמי סלע: הסעיף הבא - הגדרת התפקיד.

תמי סלע: הנוסח שהיה בקריאה הטרומית, זה הנוסח שנמצא בסוף העמוד, וכתוב כך: "תפקיד היועצת לקידום מעמד האישה הוא לפעול לקידום מעמד האישה בקרב עובדות הרשות ולמען העלאת המודעות הציבורית לנושא בקרב תושבי הרשות".

תמי סלע: היו הערות על הסעיף הזה, וגם ראיתי את הגדרת התפקיד בחוברת, וקיבלתי הערות.

תמי סלע: רציתי נוסח סופי, קצת יותר רחב, ששם את הדגש על כך שבקרב תושבי הרשות, ואחר כך אולי בקרב עובדות הרשות.

תמי סלע: הדגש הוא אל מול כל האוכלוסייה של הרשות המקומית.

תמי סלע: הגירסה אומרת: "תפקיד היועצת לקידום מעמד האישה לפעול לקידום מעמד האישה, לקידום השיוויון בין המינים, לביעור האפלייה נגד נשים ולמניעת אלימות נגד נשים".

תמי סלע: אגב, זה לקוח מחוק לקידום מעמד האשה, הגדרת תחומי הפעילות של הרשות.

תמי סלע: היתה לי גם על זה הערה, אחזור אחר כך.

תמי סלע: ובהמשך: "בתחום הרשות המקומית, בקרב תושבות ותושבי הרשות המקומית, ובקרב עובדי ועובדות הרשות המקומית ולשם כך תפעל בין השאר בכל אחת מהדרכים האלה.

תמי סלע: השפעה על התוויית מדיניות הרשות המקומית בתאום עם ראש הרשות המקומית ומועצת הרשות המקומית לשם קידום תחומי פעולתה, פיקוח על ביצוע מדיניות והקצאת המשאבים לשם כך.

תמי סלע: מיפוי צרכים ואוכלוסיות בתחומי פעולתה, ועידוד תכניות ופעילויות כמענה להם.

תמי סלע: הרחבה ושיפור של שירותים קיימים בתחומי פעולה.

תמי סלע: שיתוף פעולה עם אנשים גופים וארגונים הפועלים בתחומי פעולה בתחום הרשות המקומית.

תמי סלע: איסוף מידע ונתונים הנוגעים לתחומי פעולתה, וטיפוח תודעה ציבורית בתחומי פעולתה באמצעות חינוך הדרכה והסברה.

תמי סלע: הערה אחת שקיבלתי, לעניין אלימות נגד נשים כמניעת הנושא הזה בין יתר התחומים.

תמי סלע: אני חושבת שזה כן נכון, אבל היתה הערה שזה תחום שתמיד יש בו עובדים מקצועיים בכל רשות.

תמי סלע: ..

נאדיה חילו: זה לא במקום, אנחנו משאירים את זה.

מרית דנון: לי יש בעיה עם המלה השפעה, זה לא מדיד.

מרית דנון: בסעיף (1) השפעה על.

מרית דנון: המלה לא נכונה.

תמי סלע: מעורבות בהתווייה.

12965: אפשר לוותר על השפעה רק על התווית מדיניות.

מרית דנון: גם התווייה, יגידו לך שזה לא מדיד.

נאדיה חילו: אני מציעה מעורבות והתוויה.

מרגלית בוטרמן: הגדרת תפקיד בדרך כלל לא נכללת בחוק.

מאיר אסרף: בהצעת חוק העיריות היא כן נכללת.

נאדיה חילו: אבל אנחנו כן נרצה לעשות את זה.

מרגלית בוטרמן: יש הבדל מהותי בין המעמד של גזבר, לפי חוק העיריות, למעמד של עובדים אחרים.

מרגלית בוטרמן: הגזבר הוא יהיה הרשות, הוא יהיה הגורם המבצע.

מרגלית בוטרמן: בחוק העיריות, מועצת הרשות תהיה גורם שמתווה מדיניות, הכל על סמכויות הביצוע יעברו על הפקידים המקצועיים, שזה גזבר, מנכ"ל, יועץ משפטי, ולכן צריך להגדיר מה סמכותו .

נאדיה חילו: זה לא חוק כמו החוקים האחרים.

נאדיה חילו: זה חוק שיש לו לא רק אפיקים מקצועיים וכישורים מקצועיים, אלא נרצה להגדיר את זה, כי יש לזה שאיפה בשינוי ערכי, שינוי מוסרי, אני חושבת שזה לא כמו כל חוק.

נאדיה חילו: אנחנו כן נרצה להכניס את כל ההגדרות האלה, זה מאוד חשוב.

מרגלית בוטרמן: בכל מקרה, אנחנו יכולים להסכים עם הריישא של הגירסה השנייה שהיא חדשה.

מרגלית בוטרמן: היא שונה מהצעת החוק המקורית, ושונה ממה שהממשלה הסכימה אליה, ככל שהיא מסתכמת, בשורה השלישית שלך, עובדות הרשות המקומית.

מרגלית בוטרמן: כל השאר, אין מקום להגדיר בחקיקה.

מרגלית בוטרמן: כל ראש רשות, כל רשות תגדיר בדיוק את התפקיד של היועצת בתחומה.

תמי סלע: מה שרוצים פה זה ליצור אחידות, ולא שבכל רשות - - -

מרגלית בוטרמן: משרד הפנים אכן פועל להוצאת קובץ - - -

מאירה בסוק: הוא רוצה לבטל את החוק.

מאירה בסוק: .

מרגלית בוטרמן: השפעה על התוויית - - -

נאדיה חילו: העמדה ברורה, ואני בכל זאת עומדת על זה , וצריך להכניס את זה רחב.

מרגלית בוטרמן: אני אביא את זה אלינו לשר.

מרית דנון: בימים אלה, השלטון המקומי ואנחנו שותפים למין תהליך חדש עם הקצאת תקציבים מאוד רצינית לנושא של ייעוץ ארגוני להגדרת התפקיד של היועצות.

מרית דנון: לא הייתי רוצה שזה יהיה משהו שמנותק משם, זה תהליך שצריך להיות ביחד.

נאדיה חילו: ההצעה שלנו היא להכניס את התוכן הזה.

מרי חדייר: זה בדיוק כמו בחוק הרשות.

נאדיה חילו: זה יותר הרחבה של מהויות שאנחנו רוצים.

נאדיה חילו: זה לא עניין כספי.

נאדיה חילו: אני רוצה להניח שלא תהיה התנגדות של השר, ואם כן אני אבוא איתו בדיאלוג.

נאדיה חילו: אבל בשלב הזה הייתי מציעה שאת הסעיף הזה נסכם, עם כל הגירסה שהיא מורחבת ומוגדרת פה.

נאדיה חילו: אני עוברת לסעיף הבא – הכשרה מקצועית.

תמי סלע: מדובר על הכשרה מקצועית שהיועצת צריכה לעבור בתוך שנה מתחילת כהונתה.

תמי סלע: תהיתי האם שנה זה לא תקופה ארוכה מדי לפני שהיא מחויבת לעבור את ההכשרה, אבל זאת שאלה לדיון.

תמי סלע: מדובר פה על הכשרה מקצועית שתבוצע, וזה תואם את המצב הקיים על ידי הרשות לקידום מעמד האשה "לאחר התייעצות עם הארגון המייצג את המספר הגדול ביותר של הרשויות המקומיות", כשהכוונה פה למרכז לשלטון המקומי, זה לא ייכתב בגוף החוק.

מרית דנון: הייתי כותבת בשיתוף.

נאדיה חילו: בשיתוף, בעצם כך זה נעשה.

נאדיה חילו: למען ההגינות ולפני שנפתח את הנושא לדיון, קיבלנו מכתב ממפע"מ, הם מוחים על הסעיף הזה, ומבקשים שלא להגביל את הנושא של ההכשרה רק לרשות ורק לשלטון, ומבקשים לפתוח את זה לעוד אופציות של המערכת המפע"מים, ארגונים אחרים ברשויות המקומיות.

נאדיה חילו: אני עוד לא אומרת את דעתי.

נאדיה חילו: מפע"מ – מרכז הדרכה ופיתוח בשלטון המקומי.

נאדיה חילו: הבקשה שלהם מאוד ברורה פה.

נאדיה חילו: אני מביאה את תוכן מכתבם, כי אני התחייבתי גם אם מקובל, או לא מקובל, אין לזה קשר.

נאדיה חילו: אבל כל הדעות צריכות להיות על השולחן.

תמי סלע: ישנן שאלות שצריך להתייחס אליהן.

תמי סלע: שאלה 1 – לגבי מה שעולה מהמכתב הזה.

תמי סלע: האם לקבע מי הגורם שמבצע את ההכשרה, או להשאיר בשטח במציאות.

תמי סלע: שאלה 2 – התקופה.

תמי סלע: תוך כמה זמן דורשים שהיועצת תעבור את ההכשרה.

תמי סלע: שאלה 3 – האם להתייחס בחוק לתחומים המקצועיים שההכשרה צריכה לכלול.

מרית דנון: אני חושבת שצריך להיות גורם אחד או שניים שהם הרלבנטיים.

מרית דנון: הרשות לקידום מעמד האשה במשרד ראש הממשלה, זה לצורך עניין הגורם המקצועי, ביחד עם השלטון המקומי.

מרית דנון: אנחנו יכולות אחר כך להפעיל את הדבר הזה דרך מפע"מ.

מרית דנון: צריכה להיות אחריות אחת.

מרית דנון: העניין של שנה נראה על הנייר הרבה.

מרית דנון: אבל לפעמים זה משהו שהוא מחויב המציאות.

מרית דנון: למשל השנה היא שנת בחירות, בכוונה לא עושים קורס כזה בגלל שאנחנו חושבות שאולי בתום השנה חלק מהיועצות מתחלפות.

מרית דנון: לפעמים יש אילוצים של זמן ושל שטח.

מרית דנון: זה צריך להיות מאוד גמיש.

מרית דנון: לגבי התחומים, לא הייתי מכניסה את זה לחוק.

מרגלית בוטרמן: לגבי הכשרה מקצועית, האם גם בוגרת תואר לימודי מגדר, לימודי תעודה ללימודי מגדר, צריכה גם כן לעבור הכשרה.

מרגלית בוטרמן: בדרך כלל מחייבים כל אחד .

נאדיה חילו: מנסיון שלי שבע שנים בתפקיד הזה, כאלה ואחרים שעברו תכנים והשתלמויות, התפקיד הזה הוא תפקיד שצריך להתאים אותו, יהיה לה את הרקע הנכון, אותה יועצת שעברה לימודי נשים, או לימודי מגדר, אולי יהיה לה הרבה יותר קל.

נאדיה חילו: אבל המרחק בין התיאוריות לערכים לבין השטח והמציאות וההתאמה, וההחלה והביצוע של התפקיד הזה, הוא עדיין מרחק די רחוק.

מרגלית בוטרמן: היא לא קיימת לגבי שום - - -

מרי חדייר: לממשלה יש חובה.

נאדיה חילו: פה זה חשוב, היא גם נכנסת למעגל של רשת שהיא הרבה יותר רחבה, עם עבודת צוות יותר רחבה, עם פרויקטים משותפים הרבה יותר רחב.

נאדיה חילו: ההשתלמות הזאת היא לא רק כלי תיאורתי.

נאדיה חילו: עברתי ותכננו, וראיתי את התכנים, הגופים שהובילו את התכנים מכירים ומתאימים את התיאוריה עם השטח, זה הפעלת קבוצות, קבוצות חשיבה.

נאדיה חילו: ולכן אני חושבת שאנחנו נשאיר את זה כללי.

נאדיה חילו: לגבי הנושא של המסגרת, אני רוצה לשאול מבחינה משפטית כדי לקדם את הדברים.

נאדיה חילו: האם לא תהיה איזה מסגרת שתראה את עצמה ניזוקה, והיא תוכל לטעון או ללכת לסעיפים חוקיים ולעצור את הסעיף הזה, לראות שאין פה אחידות או אין שיוויון?

מרגלית בוטרמן: לדעתי, יש פה פגיעה בחופש העיסוק של גורמים שמהיום מנהלים השתלמויות.

נאדיה חילו: מצד שני, אני לא השלמתי.

נאדיה חילו: אנחנו גם יודעים שארגונים כאלה ואחרים שעוסקים בהשתלמויות בהרבה פעמים ההיבט הרווחי הוא הסעיף הראשון בעדיפויות.

נאדיה חילו: זה מחייב ומסרבל את המערכת, כי תהליך הבחירה מחייב מכרז, ובחירה.

נאדיה חילו: לדעתי, אם הנושא הזה יהיה מכוסה חוקית ואף אחד לא יוכל לתקוף את זה מפה, או לא מפה, כי גם כשבוחרים גוף, יבוא המפע"מ ונכניס, אז גופים אחרים גם יראו את עצמם ניזוקים.

מרגלית בוטרמן: יש היום גופים כאלה.

נאדיה חילו: לכן אני מציעה שני גופים שהיום אחראים מבחינת הרשות והשלטון, שנפעיל את החוק.

נאדיה חילו: הם אחראים מקצועית, אחראים כמטריית על, כמעסיקים, כרשות ממלכתית.

נאדיה חילו: אני כן בעד להגדיר את זה.

מרגלית בוטרמן: שום ארגון מעבידים אין לו מונפול לאשר לימודים, גם לא לשכת עורכי הדין לא מתערבת בתוכן הלימודים באוניברסיטה.

נאדיה חילו: לא דיברנו על התערבות במערכת לימודים.

נאדיה חילו: אנחנו דיברנו על השתלמויות מקצועיות.

נאדיה חילו: זה מקובל, מערכת ההדרכה בשלטון המקומי עושה את זה - - -

מאירה בסוק: אסור לכתוב את זה.

מאירה בסוק: צריכים לכתוב את זה עד לקידום מעמד האשה - - -

תמי סלע: אני לא יודעת איזה גופים יבואו.

תמי סלע: אני חשבתי שיכולה להיות הכשרה מקצועית שגורם אחר יבצע, אנחנו לא יודעים מה יילד יום.

תמי סלע: אחרי שיהיה אישור להכשרה, לתכנים שלה על ידי הרשות לקידום מעמד האשה, יראה לה תכנית הכשרה, והיא תוכל לאשר אותה.

תמי סלע: סך הכל מה שחסר לנו זה המקצועיות שלה והתכנים שלה.

תמי סלע: הייתי כן אומרת אולי הכשרה מקצועית בתחומי פעולה של היועצת.

תמי סלע: בכל זאת לתחום את זה זאת לא הכשרה מקצועית שהיא לא קשורה לעניין, שתאושר על ידי הרשות, אז יש פיקוח על זה.

נאדיה חילו: תאושר על ידי הרשות.

מאירה בסוק: אי אפשר לכתוב שלטון מקומי.

מרית דנון: אני רק שנה וחצי בתפקיד, אבל אני מבינה שהרשות כבר קיימת עשר שנים.

מרית דנון: מה שאני פוחדת, שאם אנחנו לא נחדד פה, 20 גופים בארץ יפרסמו קורסים ליועצות.

מרית דנון: שתיים תלכנה לפה, שתיים תלכנה לשם.

מרית דנון: הכוונה שלי היא הכשרה של קבוצה.

מרית דנון: בקורס הזה זה כמו להיות עם מישהו בטירונות, זאת אומרת, אחר כך חיים שלמים הן הולכות יחד, זאת קבוצת תמיכה מסוימת, זה הדבר החשוב.

מרית דנון: לא שיהיו קורסים ברחבי הארץ, וכל שלוש יועצות יוצאות לקורס אחר.

נאדיה חילו: בשום פנים ואופן.

מרגלית בוטרמן: אנחנו נתנגד לסעיף הזה.

נאדיה חילו: סליחה, אני מבקשת אחת אחת.

מאירה בסוק: מה שאני חושבת שזה יעזור למשרד הפנים, היועצת לקידום מעמד האשה, תעבור תוך שנה מתחילת כהונתה הכשרה מקצועית שתבוצע או על ידי, או מטעם, אבל לא משנה.

מאירה בסוק: אני חושבת שמטעם הרשות לקידום מעמד האשה לא בתיאום, אף אחד אחר לא.

מאירה בסוק: אז זה פותר את הבעיה, הרשות היא זאת שתחליט, וזהו.

מאירה בסוק: כי הרשות היא הגורם, היא תעשה את המכרז אם תרצה לתת למישהו אחר, היא תעשה לבדה אם תרצה, בזה סוגרים.

מאירה בסוק: הרי לא השלטון המקומי, ואני מבינה שיש עוד גופים.

מאירה בסוק: השלטון המקומי הוא עמותה, הוא לא יכול להיכנס לכאן.

נועה בן-ארי: אני לא בטוחה.

מאירה בסוק: אם לא בלעדית אי אפשר להכניס אותו.

מרית דנון: בפועל אני מוכרחה להגיד לכם, לא יהיה שום דבר בלי השלטון המקומי.

נועה בן-ארי: אני מודעת לבעייתיות שיש כאן

נועה בן-ארי: עם הסעיף לגבי העניין של פגיעה בחופש העיסוק.

נועה בן-ארי: מה שאפשר אולי לעשות זה באמת לעצור בשלב של הרשות לקידום מעמד האשה, להכניס איזשהו תנאי שתכנית ההכשרה תאושר על ידי הרשות לקידום מעמד האשה, ואז בעצם המפע"מים וגם מרכז השלטון המקומי מחלקת ההדרכה שלו, וגם כל גורם אחר שירצה לבנות תכנית הכשרה יצטרך לעבור דרך הרשות לקידום מעמד האשה.

תמי סלע: בגדול זה תואם את מה שאמרתי קודם.

תמי סלע: שיועצת לקידום מעמד האשה תעבור מתחילת כהונתה הכשרה מקצועית בתחומי הפעולה של היועצת לקידום מעמד האשה שזה מוגדר למעלה, אשר תאושר על ידי הרשות לקידום מעמד האשה, יכול להיות גם תבצע, יכול להיות שלא.

עדנה קריבוי-סבאג: אני רוצה לחדד, כאחת שהשתתפה בקורס הראשון שארגנה הרשות.

עדנה קריבוי-סבאג: אני חושבת שהמטריה אכן צריכה להיות במעמד האשה.

עדנה קריבוי-סבאג: מה שחשוב למחוקקת פה, איך להגדיר את זה, והיה ועובדת לא תעבור את הקורס, היא לא תישאר בתפקידה.

עדנה קריבוי-סבאג: כי מה קרה, בואו ונתבונן אחורה.

עדנה קריבוי-סבאג: היו הרבה מאוד עובדות שהגיעו, עשו את הקורס ועזבו.

עדנה קריבוי-סבאג: כלומר, גם חובת השתתפות אני דורשת, גם אם יש לה תואר שלישי במגדר, כי אז היא באמת נכנסת לקבוצת תמיכה של הרשות.

עדנה קריבוי-סבאג: וגם אם היא לא עוברת, היא לא מתחייבת לעשות את זה, להזיז אותה מהתפקיד.

עדנה קריבוי-סבאג: אני מכירה הרבה יועצות, זה המבחן שלהם.

עדנה קריבוי-סבאג: הרבה יועצות מתפקדות ולא הגיעו לקורס.

עדנה קריבוי-סבאג: זה אחד המדדים, המבחן.

עדנה קריבוי-סבאג: אני דורשת להגדיר את זה.

נאדיה חילו: אם זה בתוך החוק, זה סעיף בחוק שגם לא היה.

נאדיה חילו: כתוב: "תעבור בתוך שנה מתחילת כוהנתה", אנחנו נותנים את האופציה.

נאדיה חילו: הרי אנחנו לא רוצים פה לבוא ולתת כל מיני רעיונות לאותו ראש רשות שאולי הוא גם לא רוצה, לא מוצאת חן בעיניו מישהי אז הוא גם לא ישלח אותה לקורס, בסוף הוא יפטר אותה.

עדנה קריבוי-סבאג: מה עם אלה שלא יוצאות?

נאדיה חילו: לפעמים כשאנחנו מכניסים פרטי פרטים, אנחנו מסרבלים את העניין.

עדנה קריבוי-סבאג: אומרים לו זה החוק - - -

נאדיה חילו: יש לרשות פיקוח מתוקף חוק הרבה יותר רחב.

עדנה קריבוי-סבאג: אני רואה בזה תוצר - - -

מרית דנון: אני חושבת שניסוח שלך בעצם לא עונה על הבעייתיות שאני אמרתי.

מרית דנון: יצוצו היום כפטריות כל מיני גופים, את שמה אותי כמו הוועדה שמאשרת גמול השתלמות.

מרית דנון: לי חשוב שהמועצות תעבורנה הכשרה קבוצתית, זה הדבר הכי חשוב.

תמי סלע: את תחליטי.

מרית דנון: את שמה אותי במצב שאני אצטרך לפסול כל מיני גופים, שאולי עניינית מבחינת תכנים מאוד ראויים, אבל זה בדיוק מה שאני רוצה למנוע.

מרית דנון: שכל שתי יועצות תלכנה לקורס אחר.

מאירה בסוק: זה אחריות שלך.

חוה מוסקוביץ: כמו המל"ג, אני מוכן לקבל - - - את זאת שמאשרת או לא.

נאדיה חילו: האם להערה של מרית פה ולחשש שלה, ואני גם מבינה שזה לא יסרבל ויטיל עליהם מעמסה מסוימת, יש נוסח מסוים או תוספת מסוימת, שמצד אחד אנחנו צריכים לשמור על חופש העיסוק האיזון, ומצד שני כן.

נאדיה חילו: כלומר לתת את האפשרות שהאיזון התממש לפי התוכן שביקשה מרית.

מרית דנון: יש לי פתרון, אני לא יודעת איך משפטית לעשות, שיהיה משהו באחריות הרשות.

מרית דנון: שהרשות תפרסם מכרז, ומספר גופים יוכלו לגשת למכרז הזה, ואז זה לא פוגע --

מאירה בסוק: זה בדיוק העניין, האחריות היא של הרשות לקידום מעמד האשה.

עדנה קריבוי-סבאג: אני מסכימה, אבל זה נשאר ברשות והקורס מרוכז, תשאירו אותנו עם קבוצה - - -

12965: הרשות תבחר עם איזה גוף היא עובדת.

נאדיה חילו: אני חושבת להשאיר כפי שסוכם, אתם יחד עם השלטון המקומי תוסיפו מסמך של דפוס ביצוע ביניכן, סיכום פנימי של כל הצדדים.

תמי סלע: זה לא סותר.

מאירה בסוק: יצטרכו להוציא מכרז בכל מקרה.

נאדיה חילו: אנחנו נסכם את הסעיף הזה, זה מקובל, זה בסדר.

תמי סלע: אני מקריאה: "יועצת לקידום מעמד האישה תעבור בתוך שנה מתחילת כהונתה הכשרה מקצועית בתחומי הפעולה של היועצת לקידום מעמד האישה אשר תאושר על ידי הרשות לקידום מעמד האישה".

נאדיה חילו: נקיים עוד ישיבה אחת.

נאדיה חילו: בשלב הזה, אני חושבת שבכל זאת עברנו כמה סעיפים.

מרי חדייר: יש לי בעייתיות, כמו שבאמת מרית הסבירה.

מרי חדייר: אם זה ינוסח כפי שההצעה הועלתה, זה לא בדיוק אופטימלי, לכן המלה האחריות של הרשות, הייתי מוסיפה לזה, שהכשרה מקצועית תהיה בתחום אחריותה של הרשות לקידום מעמד האשה, ובהתייעצות עם השלטון המקומי.

12965: אם יש גוף אחר - - -

מאירה בסוק: השלטון המקומי לא גוף שיכול להיכנס לחוק נוגד את חופש העיסוק.

נאדיה חילו: תמי היועצת המשפטית תחשוב על הנושא.

נאדיה חילו: אם יהיה עוד משהו מסויים נוכל להכניס את זה.

נאדיה חילו: אני רוצה בשלב הזה להודות לכל המשתתפות והמשתתפים.

נאדיה חילו: אני חושבת שהתקדמנו בהחלט יפה היום ומיצינו כמה סעיפים טובים.

נאדיה חילו: תודה רבה לכם.